OzLabs/hebrew-wiki-articles huggingface dataset:
הדס יהלום

הדס יהלום (נולדה בשנת 1967( היא שופטת ישראלית, נשיאת בית הדין האזורי לעבודה תל אביב.
==ביוגרפיה==
נולדה בישראל ולמדה בבית הספר פלך בירושלים. בשנים 1985 עד 1987 שירתה בשירות לאומי. בשנת 1991 סיימה לימודי משפטים באוניברסיטת בר-אילן ובשנה לאחר מכן התמחתה במשרד עורכי דין ובבית הדין הארצי לעבודה אצל השופט מנחם גולדברג. בשנת 1992 הוסמכה כעורכת דין, מקצוע בו עבדה עד שנת 2000.

במרץ 2000 מונתה כרשמת בבית הדין האזורי לעבודה בתל אביב, ובמרץ 2003 כשופטת. בדצמבר 2012 מונתה לכהן כסגנית נשיא בית הדין האזורי לעבודה בתל אביב. באפריל 2019 מונתה לכהן כנשיאת בית הדין האזורי לעבודה בתל אביב.

תחת כהונתה, בפברואר 2020 עבר בית הדין ממקום מושבו ברחוב שוקן בתל אביב להיכל המשפט בבת ים (עם זאת, שמו הרשמי נותר 'בית הדין האזורי לעבודה תל אביב'). בנובמבר 2022 נפתחה שלוחה של בית הדין האזורי גם בכפר סבא.

==פסיקות==
ב-2021 הכירה בקיום יחסי עובד מעביד בין משרד הכלכלה לשלוש עובדות שהועסקו שנים ארוכות כמפקחות השגחה בבחינות מטעם המשרד, ופסקה עבורן פיצויים חלף הזכויות הסוציאליות שנמנעו מהן לאורך השנים עקב הגדרתן כנותנות שירותים ולא כעובדות מן המניין.

בשנת 2023 הכירה באדם שמורה לנהיגה שעבד בעברו 13 שנים כסוכן מכירות בשטח שהיה חשוף לשמש וחלה בסרטן כנפגע עבודה.

==חיים אישיים==
נשואה לפרופ' אשר יהלום ולהם שלושה ילדים.

==קישורים חיצוניים==
* [https://judgescv.court.gov.il/8b8684ba-645e-e811-8105-0050568a6817הדס-יהלום הדס יהלום] באתר הרשות השופטת.

==הערות שוליים==

קטגוריה:בוגרות בית הספר פלך
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:נשיאי בתי הדין האזוריים לעבודה
קטגוריה:שופטות בתי הדין לעבודה
קטגוריה:ישראליות שנולדו ב-1967
קטגוריה:ישראלים שנולדו ב-1967
אלכסנדר פרומקין

אלכסנדר פרומקין (ברוסית: Александр Наумович Фрумкин ; 24 באוקטובר 1895, קישינב - 27 במאי 1976 טולה) היה כימאי סובייטי ממוצא יהודי. הוא התמחה באלקטרוכימיה.

==קורות חיים==
אלכסנדר פרומקים נולד בשנת 1895 בקישינב (אז בתחומי האימפריה הרוסית כיום במולדובה) למשפחה יהודית. הוריו היו בליטא והתחתנו בקובנו.

בשנת 1912 פרומקין סיים גימנסיה באודסה ונסע ללמוד כימיה באוניברסיטת שטרסבורג. בהמשך עבד באוניברסיטת ברן. בשנת 1915 הוא חזר לאודסה וסיים לימודי תואר באוניברסיטת אודסה. פרומקין החל לעבוד במפעל פלדה בעיר והחל להתעניין באלקטרוכימיה. בשנת 1917 הוא פרסם מאמר מדעי הראשון.

פרומקין החל לעבוד על עבודת דוקטורט אך לאחר מהפכת אוקטובר הענקת תוארים בוטלה. בשנת 1920 הוא התמנה לפרופסור והיה מלמד במוסדות להשכלה גבוהה באודסה. באותה תקופה הוא התחתן עם המשוררת ורה אינבר.

בשנת 1922 אלכסיי באך הזמין את פרומקין לעבודה במוסקבה במכון לכימיה ופיזיקה של אקדמיה למדעים של ברית המועצות. בשנים 1928-1929 פרומקין היה בארצות הברית בה נתן הרצאות בתחום התמחותו.

בשנת 1930 פרומקים התמנה לפרופסור באוניברסיטת מוסקבה ובשנת 1933 הקים קתדרה לאלקטרוכימיה אותה ניהל עד לשנת 1976.

בשנת 1932 פרומקין נבחר כחבר באקדמיה למדעים של ברית המועצות.

לאחר תחילת מלחמת העולם השנייה פרומקין הצטרף למחקרים בתחום הביטחוני. בשנת 1942 הוא נכלל כחבר בהוועד היהודי האנטי-פשיסטי.

בשנת 1946 ביחד עם וניאמין לויץ' פרוקמין פרסם עבודה על התנהגות תנועת טיפות כספית בשדה חשמלי. בשנת 1949 בשיא המאבק נגד קוסמופוליטיות ביחד עם יעקב סירקין הוא הואשם בכך שלא נתן ביטוי להישגי מדענים רוסים. הוא פוטר מעבודתו במכון מחקר אותו ניהל.

בסוף 1949 על מחקרים שפרומקים עשה לטובת פיתוח כור גרעיני סובייטי הוא קיבל פרס ברית המועצות ועיטור הדגל האדום של העמל.

בשנת 1958 פרומקין הקים מכון לחקר אלכטרוכימיה וניהל אותו עד לשנת 1976. בשנת 1965 הוא הקים כתב עת "אלקטרוכימיה" והיה עורך ראשי עד לשנת 1976.

בשנת 1965 לפרומקין הוענק תואר גיבור העמל הסוציאליסטי.

בשנת 1955 פרומקין חתם על "מכתב 300" בגנות פעילות של טרופים ליסנקו. בשנת 1973 הוא היה בין תומכי מכתב לעיתון "פרבדה" בגנות אנדריי סחרוב.

פרומקין נפטר בשנת 1976 במהלך ועידה מדעית בטולה ונטמן בבית העלמין נובודוויצ'י במוסקבה.

==קישורים חיצוניים==
* [https://web.archive.org/web/20070507053043/http://kristall.lan.krasu.ru/Science/Men/frumkin.html ביוגרפיה] 
* [http://www.geocities.com/bioelectrochemistry/frumkin.htm ביוגפריה] 
* 

קטגוריה:כימאים יהודים
קטגוריה:מדענים יהודים סובייטים
קטגוריה:סגל אוניברסיטת מוסקבה
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:גיבורי העמל הסוציאליסטי
קטגוריה:הוועד היהודי האנטי-פשיסטי
קטגוריה:חברי האקדמיה הלאומית למדעים של ארצות הברית
קטגוריה:יהודים חברי האקדמיה למדעים של ברית המועצות
קטגוריה:אישים הקבורים בבית העלמין נובודוויצ'יה
קטגוריה:ילידי 1895
קטגוריה:נפטרים ב-1976
היכל המשפט בת ים

היכל המשפט בת ים הוא מקום משכנם של בית הדין האזורי לעבודה תל אביב, בית המשפט לתעבורה (מחוז תל אביב), בית משפט השלום בת ים ובית המשפט לעניינים מקומיים בבת ים. בתי המשפט במתחם מספקים שירותים לכל אזור גוש דן.

המבנה שוכן ברחוב הרב ניסנבאום 7. הוא משתרע על פני 21 אלף מטרים רבועים - שלושה מפלסים תת-קרקעיים (בהם שתי קומות חניון עם כ-380 מקומות חניה) ושבע קומות לגובה. הוא כולל כולל 65 אולמות דיון, 75 לשכות שופטים, חלל מבואה רחב אליו משקיפות כלל הקומות וקפיטריה. תחנת העמל של הקו האדום של דנקל, סמוכה למבנה.

הקמת המבנה הייתה חלק מתוכנית בנייה כוללת של הנהלת בתי המשפט לבנייה ולשיפוץ של מבני משפט ברחבי הארץ, וכחלק משיתוף פעולה של הנהלת בתי המשפט עם עיריית בת ים ומינהל הדיור הממשלתי שהחל להירקם כבר בשנת 2012. הוא הוקם בין היתר לאור התרחבות הפעילות בבתי הדין לעבודה ולתעבורה ששכנו ברחוב שוקן 25 בתל אביב.

המבנה נבנה על ידי חברת אשטרום שזכתה במכרז לבנייתו והפעלתו למשך 25 שנים (במהלכן המדינה צפויה לשלם לה שכר דירה) שבסופן יעבור המבנה לידי המדינה. הוא תוכנן על ידי משרד האדריכלים אמר-קוריאל (בראשות דינה אמר ואברהם קוריאל) המתמחה במבני ציבור. הקמת המבנה עלתה כ-150 מיליון ש"ח. בנייתו החלה בספטמבר 2017.

המתחם פתח את שעריו באופן רשמי ב-5 בפברואר 2020. באותו חודש עבר בית הדין האזורי לעבודה ממקום מושבו הישן ברחוב שוקן בתל אביב להיכל המשפט בבת ים (עם זאת, שמו הרשמי נותר 'בית הדין האזורי לעבודה תל אביב').
<gallery>
Bat Yam Courthouse 04.jpg|מבואת הכניסה
Bat Yam Courthouse 05.jpg|המבנה מכיוון צפון
He'Amal Light Rail Station and Bat Yam Courthouse 05.jpg|היכל המשפט ברקע תחנת העמל של הקו האדום של דנקל
</gallery>
==קישורים חיצוניים==

* 

==הערות שוליים==

קטגוריה:בת ים: מבנים
קטגוריה:בתי הדין לעבודה
קטגוריה:מבני בית משפט
קטגוריה:מיזמי שותפות ציבורית-פרטית בישראל
שלב מקצועי

מקבץ תגי מקצוע בצה"ל
שלב מקצועי הוא דירוג צבאי לשיוך מקצועי שהיה בשימוש בצבא הגנה לישראל משנות ה-50 ועד סוף שנות ה-90 של המאה ה-20.
השלב סומן בצורת תג שנענד על שרוול חולצת המדים או על גבי המעיל הצבאי.

==היסטוריה==
תגי המקצוע היו אותות בד שחורים-אדומים שחולקו לכלל חיילי צה"ל, ובהם גם חיילי השדה הקרביים לציון הכשרה מיוחדת שעברו. התג ציין את המקצוע הראשי בלבד ללא התייחסות ליתר הקורסים שעבר החייל. כדי לקבל את האות הבא, נדרש בוחן שלב או קורס. הקידום בדרגות הותנה לעיתים בעליית שלב מקצועית. בהמשך בוטלו חלק מהתגים ונשארו רק למקצועות תומכי לחימה ועורפיים עד לביטולם הסופי בסוף שנות התשעים.

מתחת לסמל נוספו פסים אדומים שנקראו "שלבי מקצוע": פס אחד - לציון שלב אחד, שניים לציון מעבר שני שלבים וכך הלאה עד שלב 7. בראשיתם נתפרו התגים ביד ותחתיהם הונח מטבע של 50 או 100 פרוטה כדי שיבלטו.

רצף השלבים החל בשלב הראשון של כל מקצוע, לרוב 7 (היו שהתחילו ב-6), אותו קיבלו החיילים לאחר סיום טירונות וקורס הכשרה בסיסית, דירוג 9 כתנאי לדרגת סמל, שלב 10 לדרגת סמל ראשון, שלב 12 בדרגת רס"ר. בין אלו ניתנו דרגות ביניים כמו 9ב', 7ג' וכו'. הנדסאים קיבלו קיצורי פז"ם לדרגה. מעל שלב 12 השלבים הם מנהליים תלויי ותק, דרגה והשכלה.

בחיל הרגלים עוצבו סמלי בד ובהם שני רובים מוצלבים ופסים מתחתיהם לציון רמת הרובאות.

לכל מקצוע עוצב סמל נפרד, בהם מפקד טנק, מפעיל קשר, מפעיל ציוד מכני, מקצועות גרפיים, מש"ק דת, משטר ומשמעת, סיור ממונע וכו'.

<gallery widths="150" heights="150" perrow="5">
קובץ:בקר-אש (סטיל) שלב 9, תחילת שנות ה-70.png|חיל הים, בקר אש (סטי"ל) שלב 9, תחילת שנות ה-70'
קובץ:שלב מקצועי חובש קרבי 9.png|חובש קרבי שלב 9, הפס העליון סימל 5, בדומה לספרות רומיות
קובץ:ShlavMiktzoiOLDIDF.png|שנות ה-60 או ה-70
</gallery>

<gallery widths="200" heights="200" perrow="5">
קובץ:Winter uniform of N.C.O. in the Israel Air Force 1965 D383-007 (cropped).jpg|שלב מקצועי תפור על השרוול מעל דרגת רב"ט של חייל בחיל האוויר, שנת 1965.
קובץ:FrgtHnrGrd (cropped).jpg|שלב מקצועי תפור על השרוול מעל דרגת רב"ט של חייל בחיל הים, שנת 1951.
קובץ:A military parade of cadets at the military boarding school in Haifa Reali School (FL45768013) (cropped).jpg|שלב מקצועי תפור על השרוול מעל דרגת רב"ט של שוחר בפנימייה הצבאית בבית הספר הריאלי בחיפה, שנת 1974.
</gallery>

==קישורים חיצוניים==
* [https://allbadges.net/he/search/1242 מאגר סמלי מקצוע] באתר "AllBadges"

קטגוריה:מדי צה"ל
קטגוריה:סמלי צה"ל
מערת כלי האבן

מערת כלי האבן היא מערכת תת-קרקעית גדולה וקדומה בירושלים, שנחצבה בידי אדם ושימשה כמחצבה וכבית מלאכה לייצור כלי אבן בתקופת בית שני. המערה ממוקמת ממזרח להר הצופים, לצד הכביש המוליך מהר הצופים למעלה אדומים.<ref name=":0"></ref>

== גילוי ==
המערה נתגלתה בקיץ 1999 בזמן עבודות התשתית לסלילת הכביש המחבר את הר הצופים וירושלים למעלה אדומים. דחפור שעבד יצר פתח במערה שנמצאת במדרון המזרחי של אחת השלוחות של הר הצופים.<ref name=":0" />

== המחצבה ==
המערכת התת-קרקעית שנתגלתה כוללת שתי מערות שנחצבו בסלע קירטון שהינו מותאם ליצירת כלי אבן. בתקופה החשמונאית גברה ההקפדה על דיני הטהרה אצל יהודי ארץ ישראל ובמיוחד בירושלים. לכן, נוצר שימוש רב יותר בכלי אבן לאגירת מזון ולהגשה, היות שעל פי ההלכה היהודית, כלים אלו אינם מקבלים טומאה.<ref name=":0" /><ref name=":1"></ref> כלים כאלה, נתגלו במקומות רבים בארץ ישראל, בהם גרו אוכלוסיות יהודיות.<ref name=":0" /><ref></ref><ref name=":1" /> לכן ניתן למצוא אתרים כאלה, ביהודה, בעבר הירדן בגליל ובגולן.

=== המערה הראשונה ===
המערכת כוללת חצר מבוא שממנה מסתעפות שתי המערות. המערה הראשונה משתרעת על פני שטח של 4000 מ"ר, כאשר התקרה בקרבת הפתח הגיעה לגובה 4 מטרים ובעומק עד לכדי 2 מטר גובה.<ref name=":0" /> עקב גודל המערה, החוצבים הקפידו על חציבת עמודים במרחקים קבועים, שחילקו את המערה לאולמות ומנעו קריסה של התקרה. על מנת להאיר את פנים המערה, נחצבו מדפי אבן מאולתרים עליהם הונחו נרות שמן. שישה מהם נתגלו בערמות הפסולת של המערה. בקרבת הפתחים למערה נחצבו ארבעה חדרים קטנים יחסית, שכנראה שימשו כסדנאות לייצור כלי אבן.<ref name=":0" />

=== המערה השנייה ===
המערה השנייה קטנה יותר מהראשונה, האורך שלה הוא 24 מטרים, רוחבה 17 מטר והיא משתרעת על פני שטח של 1000 מ"ר. גם במערה זו נחצבו עמודי תמך והתקרה בעומק גבוהה מהתקרה בפתח המערה. על אחד העמודים נחרתו אותיות ביוונית IN, ON וביניהן שרטוט עדין בפחם של דגמים צמחיים.<ref name=":0" />

== הממצאים ==
מבט החוצה מתוך מערת כלי האבן 
במערות במערות לא נתגלו כלים שלמים, אך נתגלו אלפי כלי אבן רבים שנפגמו בשלב הייצור, כלים בעלי ידית אוזן אחת או שתיים, קערות וקדרות מלבניות בעלות פינות מעוגלות וידיות בריח. אחד הממצאים הבולטים היה כלי השולחן העדינים שכללו קערות בגדלים שונים, כלי אגירה גדולים מטיפוס "קלל".<ref name=":0" />

חוץ מכלי האבן נתגלו במערה גם ארבעה מטבעות, הקדום ביותר משנת 54 לספירה שטבע הנציב הרומי אנטוניוס פליקס. שלושת המטבעות האחרים הם מתקופת המרד הגדול: פרוטה משנת שתיים למרד, שנת 67/8 לספירה, ושתי פרוטות משנת שלוש למרד הגדול, שנת 68/9 לספירה. על פי כלל הממצאים במערה ניתן לומר שעיקר הפעילות במערה הייתה במאה הראשונה לספירה ונסתיימה עם חורבן בית שני.<ref name=":0" />

גילו המערה עשוי לעזור במתן הסבר לכתובת ארוכה ומעניינת שנתגלתה במערת קבורה בבית פגי (היום א-טור) הסמוכה. הכותבת כוללת 23 שמות וכינויים ולידם נרשמו סכומי כסף קטנים. חוקרים הסיקו כי זו רשימת פועלים שעבדו בבית מלאכה לגלוסקמאות ובה פירוט שכרם היומי. ישנה אפשרות שמערת כלי האבן, הייתה מקום עבודתם.<ref name=":0" />

== הערות שוליים ==

קטגוריה:אתרים ארכאולוגיים יהודיים בארץ ישראל
קטגוריה:התקופה החשמונאית בארץ ישראל
קטגוריה:התקופה הרומית בארץ ישראל
קטגוריה:יישובים יהודיים בארץ ישראל בתקופת בית שני
2014 בממלכה המאוחדת

2014 בממלכה המאוחדת היא השנה בה הממלכה המאוחדת חגגה 213 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - דייוויד קמרון (המפלגה השמרנית הבריטית)

== אירועים בולטים ==
חתונה של זוג הומוסקסואלים בריטים שהתקיימה ב-29 במרץ 2014 שהוא היום הראשון בו הדבר התאפשר בבריטניה על פי החוק
* 29 במרץ – נישואים חד מיניים נערכים לראשונה באנגליה ובווילס.<ref></ref>
* 20 ביולי – חבורת מונטי פייתון מעלה את מופעה האחרון באולם ה-O2 בלונדון מול קהל של 15,000 צופים, והתארחו בו הקומיקאית אדי איזרד, השחקן מייק מאיירס והפיזיקאי סטיבן הוקינג. המופע הועבר בשידור חי בטלוויזיה ובבתי קולנוע ברחבי העולם. בישראל, המופע הוקרן באולמות הקולנוע של יס פלאנט.
* 18 בספטמבר – משאל העם על עצמאות סקוטלנד: משאל עם נערך בסקוטלנד ובו נשאלו תושבי סקוטלנד אם הם מעוניינים שישות זו תהפוך למדינה עצמאית או תישאר חלק מן הממלכה המאוחדת. כ-55 אחוזים מהמצביעים התנגדו לעצמאות, וסקוטלנד נשארה חלק מהממלכה המאוחדת.<ref></ref>

== נפטרו ==
(:קטגוריה:בריטים שנפטרו ב-2014)
בוב הוסקינס
* 29 באפריל – בוב הוסקינס, שחקן בריטי (נולד ב-1942)
* 6 ביוני – לורנה וינג, פסיכיאטרית בריטית, חלוצה בחקר הפרעות התפתחותיות בילדים, טבעה את המונח תסמונת אספרגר (נולדה ב-1928)
* 9 ביוני – ריק מייאל, קומיקאי, שחקן וכותב בריטי (נולד ב-1958)
* 24 בספטמבר – כריסטופר הוגווד, מנצח, צ'מבליסט, סופר ומלומד בריטי (נולד ב-1941)
* 27 בנובמבר – פ.ד. ג'יימס, סופרת אנגליה (נולדה ב-1920)
* 22 בדצמבר – ג'ו קוקר, זמר רוק ובלוז בריטי (נולד ב-1944)

==קישורים חיצוניים==

==הערות שוליים==

הממלכה המאוחדת
קטגוריה:2014 בממלכה המאוחדת
מכון סת"ם

קלף נוצה ודיו המשמשים לכתיבת סת"ם
מכון סת"ם (ספרי-תורה, תפילין, מזוזות) הוא ארגון או עסק שמתמחה בשיווק הפצה וייצור של ספרי תורה תפילין ומזוזות.

לרבים מהמכונים ישנה תעודת כשרות מגוף כשרות או מרבנים המעידים שהסחורה שהעסק מייצר או משווק היא כשרה על פי כללי ההלכה.

==רקע==
בהלכה היהודית יש דינים והלכות רבים המהווים בסיס לכתיבת ספרי תורה תפילין ומזוזות כשרים, ובנוסף, לכל אחד מהם דינים המיוחדים לו. וכן הגדרות רבות למי שראוי ומתאים לכותבם. לאורך השנים תפקיד חשוב זה של הסופר, היה באחריותו של רב הקהילה, שפעמים רבות היה משמש בעצמו גם כשוחט מוהל וסופר. עם התפתחות המסחר הגלובלי, רבו יצרני וסופרי סת"ם בעולם, שלא תמיד היו מוכרים לצרכנים. ועקב כך נגרמו מכשולות רבים שבחלקם קרו עקב חוסר מיומנות של חלק מסופרי הסת"ם בעבודתם הקדושה, או סופרי סת"ם שאינם ראויים למלאכה זו.

בתקופתו של החתם סופר, תיקן תקנה יחד עם רבנים נוספים (הרב יוסף שאול נתהנזון, ועוד), שלכל סופר סת"ם יהיה צורך בהסמכה מיוחדת על ידיעתו בהלכות הנחוצות, ובלי זה לא יוכל למכור את תשמישי הקדושה:

תקנה זו התקבלה ברבות מקהילות ישראל.

==המצב כיום==

כבר בשנת ה'תרצ"ה הוקם בוורשה ארגון בשם "שומרי סת"ם" שתפקידו היה לתת תעודות הסמכה לסופרים. וכיום, כדי להקל על המתעסקים במלאכה זו, הוקמו מכוני סת"ם, במטרה לקיים שיעורים הלכתיים ומקצועיים לסופרי סת"ם כדי להכשירם וללמדם את מלאכת הכתיבה כראוי, כשהמכונים מעניקים תעודות הסמכה לתלמידים שסיימו בהצלחה את הלימודים והמבחנים.

עקב בעיות כשרות שהתעוררו בקלף שעליו כותבים ספרי תורה, פורסמו בשנת ה'תשס"א 2001 מודעות בחתימותיהם של רבנים חשובים ובראשם הרב וואזנר, ומאוחר יותר גם על ידי בד"ץ העדה החרדית, שלא לקנות קלף ללא אישור כשרות ממכון העוסק בכך.

בחלק מהמכונים הגדולים קיימת תצוגה של תשמישי קדושה ואופן יצורם, וכן תשמישי קדושה ומזוזות ועוד שנפסלו הלכתית משימוש.

ניתן שירות במכונים מסוימים, להכין סימן רישום - כמין טביעת אצבע - לספרי התורה, ובמקרה של גניבה יוכלו לזהות למי שייך ספר התורה לפי הסימן המתועד במכון.

בבסיס הרבנות הצבאית בצריפין פועל מכון סת"ם המיועד לבחינת תשמישי קודש בבתי הכנסת הפזורים ברחבי צבא הגנה לישראל.

==מגוון המכונים כיום==
* מכונים הפועלים לייצר את בתי תפילין והקלף לצורך כתיבת כתבי קודש, כפי דקדוקי ההלכה והמנהגים השונים.
* מכונים מיוחדים להגהת סת"ם באופן ידני וממוחשב, כשחלקם אף מציעים שירות לבדיקה והגהה בבית הלקוח.
* מכונים ייעודיים למכירת ציוד לסופרים, כמו קלף, דיו, עצי חיים לספרי תורה וכדומה,
* מכונים למסחר בסת"ם, ומכירת תשמישי קדושה נוספים, כגון בתים לתפילין ומזוזות, תיקים לטלית ותפילין, ועוד.
* מכונים המתמקדים בהוצאה לאור של ספרות נרחבת וספרי הלכה ושו"ת שונים בהלכות סת"ם.

==ראו גם==
* בדיקת מזוזות, תפילין וספרי תורה

==הערות שוליים==

קטגוריה:תשמישי קדושה
קטגוריה:סת"ם
דיוויזיית האבטחה ה-286 (ורמאכט)

דיוויזיית האבטחה ה-286 (בגרמנית: 286. Sicherungs-Division) הייתה דיוויזיית אבטחה עורפית בוורמאכט במהלך מלחמת העולם השנייה. היחידה נפרסה באזורי הכיבוש הגרמני בברית המועצות, באזור העורפי של קבוצת ארמיות מרכז. היא הייתה אחראית לפשעי מלחמה וזוועות רחבי היקף, כולל מותם של אלפי אזרחים סובייטים.

== היסטוריה ==
דיוויזיית האבטחה ה-286 הוקמה ב-15 במרץ 1941 סביב גורמים של דיוויזיית הרגלים ה-213, בתחילה עם רגימנט רגלים אחד (354). עד 1942 צורפו עוד שני רגימנטים של אבטחה, ה-61 (שהורכב ממטה Landesschützen-Regiment 61) וה-122. מגוון יחידות הוכפפו לדיוויזיה במהלך קיומה, כולל גדודי חיילים רוסיים ומפברואר 1944 רגימנט הגרנדירים ה-638, המורכב ממתנדבים צרפתים, ה-LVF.

במהלך תקופה זו הוצבה הדיוויזיה תחת פיקוד הארמייה הרביעית, שם מילאה תפקידי כיבוש, ניצול כלכלי ומטלות ביטחוניות באזורים העורפיים. היא הייתה מעורבת בפעולות ענישה נגד האוכלוסייה המקומית: פעולות אלו בוצעו באכזריות קיצונית (בסך הכל איבדה בלארוס עד רבע מאוכלוסייתה במהלך הכיבוש הגרמני). הנאשם במשפטי מינסק לאחר המלחמה, פול אייק, הצהיר כי יצא להקים ולאחר מכן לחסל גטו בעיירה אורשה באחריות הדיוויזיה.

ביוני 1944, הארמייה הרביעית כותרה על ידי כוחות סובייטים במהלך שחרור בלארוס הסובייטית, מבצע בגרטיון. דיוויזיית האבטחה ה-286 נדרסה והושמדה בסביבת אורשה. שרידיה אורגנו מחדש בסוף אותה שנה בממל כדיוויזיית הרגלים ה-286, שהוקצתה לארמיית הפאנצר השלישית; היא הושמדה שוב בנויקוהרן במהלך הקרבות בזמלנד לקראת סוף המלחמה.

== מפקדים ==

* גנרל-לויטננט קורט מילר (15 במרץ 1941 – 15 ביוני 1942)
* גנרל-לויטננט יוהאן-גיאורג ריכרט (15 ביוני 1942 – 1 בנובמבר 1943)
* גנרל-לויטננט הנס אושמן (1 בנובמבר 1943 – 5 באוגוסט 1944)
* גנרל-לויטננט פרידריך-גאורג אברהרדט (5 באוגוסט 1944 – 17 בדצמבר 1944)

==קישורים חיצוניים==
* [http://www.lexikon-der-wehrmacht.de/Gliederungen/SichDiv/286SichDiv-R.htm דיוויזיית האבטחה ה-286] באתר lexikon-der-wehrmacht 

286
יריד תעסוקה

יריד תעסוקה בניו יורק, מרץ 2009
יריד תעסוקה הוא אירוע שבו מעסיקים ומגייסים מוסרים מידע לעובדים פוטנציאליים. מחפשי עבודה משתתפים בירידי עבודה כדי לדבר פנים אל פנים עם מעסיקים פוטנציאליים, למלא קורות חיים ולשאול שאלות לגבי התפקידים השונים הזמינים. בנוסף לאירועים המתקיימים באופן פרונטלי, ישנם גם ירידי תעסוקה מקוונים, הנותנים למחפשי עבודה דרך וירטואלית ליצור קשר עם מעסיקים פוטנציאליים.

== ירידי תעסוקה פרונטליים ==
יריד תעסוקה במצרים (2019).
יריד תעסוקה ביפן
ביריד תעסוקה מחפשי עבודה באים כדי להיפגש עם מעסיק, לנסות להתבלט על פני מועמדים אחרים ולקבל סקירה כללית על איך זה לעבוד בחברה או במגזר שנראה מעניין למועמד. <ref>JACQUELYN SMITH . 11 tips to get something useful out of a job fair . http://www.businessinsider.com/how-to-get-the-most-out-of-job-fairs-2014-3 (accessed October 2014).</ref>

יריד תעסוקה בדרך כלל כולל שולחנות או דוכנים של חברה או ארגון שבהם ניתן למסור קורות חיים ולהחליף כרטיסי ביקור. לעיתים קרובות היריד מתקיים בחסות מרכזי קריירה שונים, עירייות וחברות השמה.

במכללות ואוניברסיטאות, ירידי תעסוקה משמשים בדרך כלל לגיוס למשרות סטונדט. היריד נותן מיקום מרכזי לסטודנטים לפגוש מעסיקים ולבצע ראיונות ראשוניים. חברות גיוס כח אדם מדברות עם סטודנטים על ציפיות ועונות על שאלות הקשורות לתנאי הקבלה ולניסיון הדרוש למשרה. <ref>NorthWestern University Division of Student Affairs. How to work a career fair. (accessed October 2014).</ref>

== ירידי תעסוקה מקוונים ==
ירידי תעסוקה מקוונים מתקיימים באמצעות פלטפורמה וירטואלית המאפשרת למעסיקים לדבר עם עובדים פוטנציאליים. בהתאם לפלטפורמה שבה נעשה שימוש, יריד תעסוקה וירטואלי עשוי לכלול שירותים כגון שיחות וידאו, צ'אטים, חומר להורדה ועוד. מחפשי עבודה עשויים ללכת ליריד פרונטלי, גם לאחר שהגישו מועמדות מקוונת לתפקידים. <ref>"Job fair draws most seniors in event's history".. CNN. Retrieved 2012-07-25. http://edition.cnn.com/2009/US/04/23/wtja.economy.jobs/index.html</ref>

== ראו גם==
* תעסוקה
* מעסיק

==הערות שוליים==

==קישורים חיצוניים==

קטגוריה:גיוס והשמה בעבודה
Chebfun

Chebfun היא חבילת תוכנה חופשית כתובה במאטלאב שמיועדת לחישובים נומריים עם פונקציות ממשיות. החבילה מממשת אלגוריתמים שמקרבים פונקציות בעזרת פולינומי צ'בישב.

החבילה מפותחת החל משנת 2002 באוניברסיטת אוקספורד, והפיתוח שלה מובל על ידי פרופסור ניק טרפטן .

החבילה מאפשרת, בין השאר, לקרב פונקציות, למצוא שורשים של פונקציות, ולפתור משוואות דיפרינציאליות.

החבילה נתמכת אך ורק במאטלאב (החל מגרסה R2009b).
==ראו גם==
*פולינומי צ'בישב

==קישורים חיצוניים==
* 

קטגוריה:ספריות תוכנה
קטגוריה:תוכנה חופשית
הדיוויזיה ה-286 (ורמאכט)

הדיוויזיה ה-286 (בגרמנית: 286. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.

== היסטוריה ==
דיוויזיית הרגלים ה-286 הוקמה ב-17 בדצמבר 1944 ליד ממל באזור ארמיית הפאנצר השלישית על בסיס דיוויזיית האבטחה ה-286, אולם הדיוויזיה לא הושלמה במלואה. הדיוויזיה שהוקמה חלקית שימשה להרחבת עמדות הביצורים בין פרנקפורט על האודר לפירסטנברג. במרץ 1945 השתתפה הדיוויזיה בקרבות ההגנה היקרים בעמדות הביצורים. באפריל 1945 נסוגה הדיוויזיה דרך Brieskow - Finkenheerd ו-Müllrose באזור שמדרום מזרח לברלין. הדיוויזיה הושמדה ליד נוקוהרן, אולם מטה הדיוויזיה שימש בשווינמינדה להקמת דיוויזיית האימונים ה-286 תחת הארמייה התשיעית.

== מפקדים ==
* גנרל-לויטננט פרידריך-גאורג אברהרדט (17 בדצמבר 1944 – 26 בדצמבר 1944)
* גנרל-לויטננט וילהלם תומאס (26 בדצמבר 1944 – 26 בינואר 1945)
* אוברסט וילי שמידט (26 בינואר 1945 – 31 בינואר 1945)
* גנרל-מיור אממו פון רודן (31 בינואר 1945 – אפריל 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/286ID-R.htm הדיוויזיה ה-286], באתר lexikon-der-wehrmacht 

286
דיוויזיית האימונים ה-286 (ורמאכט)

דיוויזיית האימונים ה-286 (בגרמנית: Ausbildungs-Division 286) הייתה דיוויזיית חיל רגלים של הוורמאכט שלחמה במלחמת העולם השנייה.

== היסטוריה ==
דיוויזיית האימונים ה-286 הוקמה באפריל 1945 עבור הארמייה התשיעית, על בסיס דיוויזיית הרגלים ה-286 המנופצת, לרבות מחלקת המודיעין אך ללא מטה הדיוויזיה. הקמת הדיווייזה לא הושלמה. חלקי הדיוויזיה שכבר נוצרה השתתפו בקרב על רמת זילו, הגנו ללא הצלחה על פרנקפורט על האודר ולאחר מכן לחמו בברלין, שם הושמדה הדיוויזיה במהלך הקרב על העיר.

== מפקדים ==
* גנרל-מיור אממו פון רודן (אפריל – מאי 1945)

==קישורים חיצוניים==
* [https://www.lexikon-der-wehrmacht.de/Gliederungen/Ausbildungsdivisionen/AusbDiv286-R.htm דיוויזיית האימונים ה-286], באתר lexikon-der-wehrmacht 

286
הדיוויזיה ה-220 (האימפריה הגרמנית)

הדיוויזיה ה-220 (בגרמנית: 220. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-10 בינואר 1919 בחזית המערבית, והועמדה תחת פיקודו של גנרל-לויטננט הרמן פון באסוויץ. הדיוויזיה השתתפה בקרבות אראס, פלנדריה, קמברה והקרבות בחזית איפר. לאחר המלחמה חזרו חיילי הדיוויזיה לגרמניה, וב-12 בינואר 1919 פורקה הדיוויזיה.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

220
220
הדיוויזיה ה-707 (ורמאכט)

דיוויזיית הרגלים ה-707, הידועה גם בשם דיוויזיית האבטחה ה-707, הייתה דיוויזיה של הצבא הגרמני במלחמת העולם השנייה. היא הוקמה במאי 1941, והושמדה על ידי הצבא האדום ביוני 1944. היחידה שימשה בעיקר כדיוויזיית אבטחה עורפית באזורי הכיבוש הגרמני בברית המועצות. היא הייתה אחראית לפשעי מלחמה רחבי היקף, כולל מותם של אלפי אזרחים יהודים.

== היסטוריה ==
דיוויזיית הרגלים 707 הוקמה במינכן ב-2 במאי 1941, ולאחר מכן עברה אימונים באזור. ההיסטוריון בן ה. שפרד תיאר את היחידה כ"דיוויזיה תת-תקנית ביותר של גל הגיוס ה-15" שגויסה על ידי הצבא הגרמני במהלך המלחמה, כאשר אנשיה היו "מוגבלים יתר על המידה, לא מאומנים ולא מצוידים". דיוויזיית הרגלים ה-707 גם הייתה קטנה בהרבה מהגודל הסטנדרטי של דיוויזיות הרגלים הגרמניות, וכללה רק 5,000 חיילים. כל הקצינים הראשונים של הדיוויזיה, מלבד המפקד שלה עד פברואר 1943, גנרל-מיור , היו חיילי מילואים. רוב החיילים בדיוויזיה היו מעל גיל 30, והקצינים היו בדרך כלל מבוגרים אף יותר. גנרל פון בכטולסהיים וקצין המבצעים שלו היו נאצים מחויבים עמוקות.

באוגוסט 1941 נפרסה דיוויזיית הרגלים ה-707 בחזית המזרחית כדי לבצע את תפקידי האבטחה באזורים הכבושים של ברית המועצות מאחורי קווי החזית של קבוצת ארמיות מרכז. באוקטובר 1941 ערכו אנשי הדיוויזיה תלייה פומבית של חברי מחתרת במינסק, כולל זו של האחות היהודייה בת ה-17 מאשה ברוסקינה. <ref></ref> דיוויזיית הרגלים ה-707 ויחידות משטרת הסדר המצורפות רצחו למעלה מ-10,000 אנשים, רובם יהודים, בבלארוס בין אוקטובר לנובמבר 1941. כמעט כל קציני וחיילי הדיוויזיה השתתפו ברצון ברציחות אלה; המספר הקטן שסירב נענש בקלילות. את המבצע הזה יזם פון בכטולסהיים, שהוציא צווים הקוראים במפורש ל"השמדה" ו"הכחדה" של יהודים. יחידות אחרות של הצבא הגרמני ביצעו מעשי הרג דומים.

דיוויזיית הרגלים ה-707 המשיכה לבצע את תפקידי האבטחה באזורים הכבושים על ידי גרמניה בברית המועצות למשך שארית 1941 ולאורך 1942 ו-1943. במהלך האביב ותחילת הקיץ של 1942 ניהלה הדיוויזיה מה שנקרא "מבצע נגד פרטיזנים" שנקרא מבצע במברג, שבו נהרגו יותר מ-4,000 אזרחים סובייטים - רובם חקלאים אזרחיים. שפרד כתב שבעוד שדיוויזיות אבטחה גרמניות אחרות גם הרגו מספר רב של אזרחים במהלך פעולות כאלה, לדיוויזיית הרגלים ה-707 היה הרקורד הגרוע ביותר. ההיסטוריון ג'ף רתרפורד ביצע השוואה דומה, ותייג את ה-707 כ"ידועה לשמצה".

מינואר 1944 שימשה דיוויזיית הרגלים ה-707 כיחידה קדמית בתפקידי הגנה. ב-23 ביוני, עם תחילתה של מתקפת מבצע בגרטיון הסובייטית הגדולה, היא היוותה חלק מהעתודה של קבוצת ארמיות מרכז. מאוחר יותר ביוני כותרה הדיוויזיה והושמדה על ידי הכוחות הסובייטיים ליד בוברויסק. היא פורקה רשמית ב-3 באוגוסט 1944.

== מפקדים ==
{| class="wikitable"
! דרגה
! שם
! תקופה
|-
| גנרל-מיור
| גוסטב פון בכטולסהיים
| 3 במאי 1941 – 22 בפברואר 1943
|-
| אוברסט
| הנס פרייהר פון פלקנשטיין
| 22 בפברואר 1943 – 25 באפריל 1943
|-
| גנרל-לויטננט
| וילהלם רוסוורם
| 25 באפריל 1943 – 1 ביוני 1943
|-
| גנרל-לויטננט
| רודולף בושיך
| 1 ביוני 1943 – 3 בדצמבר 1943
|-
| גנרל-מיור
| אלכסנדר קונראדי
| 3 בדצמבר 1943 – 12 בינואר 1944
|-
| גנרל-לויטננט
| רודולף בושיך
| 12 בינואר 1944 – 15 במאי 1944
|-
| גנרל-מיור
| גוסטב גיהר (נפל בשבי)
| 15 במאי 1944 – 27 ביוני 1944
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/707ID-R.htm הדיוויזיה ה-707], באתר lexikon-der-wehrmacht 

== הערות שוליים ==

קטגוריה:דיוויזיות הוורמאכט
הדיוויזיה ה-240 (ורמאכט)

דיוויזיית הרגלים ה-240 (בגרמנית: 240. Infanterie-Division z.b.V.) הייתה דיוויזיה למשימות מיוחדות של צבא היבשה הגרמני במהלך מלחמת העולם השנייה. בעוד שלפי שמה היא הייתה יחידה דיוויזיונית, זו הייתה למעשה יחידה ברמת הקורפוס. היא הייתה פעילה רק מאפריל עד יוני 1942.

== היסטוריה ==
הדיוויזיה ה-240 הוקמה בבילפלד ב-16 באפריל 1942 לצורך פריסה בהולנד הכבושה.<ref name=":1"></ref> המפקד היחיד של הדיוויזיה היה יוזף להמן.<ref name=":0"></ref> לאורך תקופת פעילותה הקצרה, דיוויזיית הרגלים ה-240 פיקחה על דיוויזיית הרגלים ה-82, דיוויזיית הרגלים ה-167 ודיוויזיית הרגלים ה-719. ב-15 ביוני 1942, דיוויזיית הרגלים ה-240, שכבר הייתה למעשה מפקדת קורפוס, שודרגה רשמית וסומנה מחדש כקורפוס ה-88.

==קישורים חיצוניים==
* [https://www.lexikon-der-wehrmacht.de/Gliederungen/Infanteriedivisionen/240ID-R.htm הדיוויזיה ה-240] באתר lexikon-der-wehrmacht 

== הערות שוליים ==

240
Moon Music

Moon Music (הידוע גם בשם Music of the Spheres Vol. II: Moon Music)<ref name="XTRA"></ref> הוא אלבום האולפן העשירי של הלהקה הבריטית קולדפליי. האלבום ייצא לאור ב-4 באוקטובר 2024, על ידי חברות התקליטים פרלופון ואטלנטיק.<ref name="XTRA" /> האלבום זה הוא החלק השני של פרויקט Music of the Spheres שלהם, אחרי From Earth with Love (2021). שני האלבומים נתמכים במקביל דרך סיבוב ההופעות העולמי של "Music of the Spheres World Tour.<ref name="XTRA" />

==רקע והכרזה==
ב-17 ביוני 2024, הכריזו קולדפליי ברשתות המדיה החברתית שלהם שהאלבום יצא לאור ב-4 באוקטובר.<ref name="ASWAD"></ref> עטיפת האלבום כוללת צילום קשת ירחית, שצולם על ידי הצלם הארגנטינאי מתיאס אלונסו רבלי ב-2020.<ref name="MANCINI"></ref> קולדפליי יצרו איתו קשר ישירות כדי להשתמש בתמונה, ובעוד הוא הציע גרסאות רבות אחרות, הלהקה שמרה בסופו של דבר על בחירתה הראשונית.<ref name="MANCINI" /> שאר החבילה נוצרה על ידי משתפת הפעולה הוותיקה פילאר זטה.<ref name="MANCINI" /> מהדורות התקליטורים של Moon Music יהיו הראשונות שיצאו ב-EcoCD, שנוצרו מ-90% פוליקרבונט ממוחזר ומקורן בזרמי פסולת שלאחר הצריכה.<ref name="ASWAD" />

==קידום==
===תקציב===
על פי תיקי בית המשפט שפורסמו לפני יציאתו של Moon Music, חברת התקליטים פרלופון ניהלו משא ומתן על מקדמה תקציבית של 35 מיליון ליש"ט עם קולדפליי, מה שהופך אותו לאלבום הגבוה ביותר בכל הזמנים.<ref name="SMIRKE"></ref> ההוצאות כללו ניקוי דגימות, ארגון מפגשי הקלטות, גיוס מפיקים ומסעות קידום מכירות.<ref name="SMIRKE" />

===סינגלים===
הסינגל המוביל "Feels Like I'm Falling in Love", יצא לאור ב-21 ביוני 2024. הוא צולם באודאון של הרודס אטיקוס באתונה, שביוון.<ref></ref> דיווחים מתקשורת מקומית העלו שיש לו תקציב של 3 מיליון אירו, וכתוצאה מכך הווידאו קליפים היקרים ביותר בכל הזמנים.<ref></ref><ref></ref><ref></ref>

הסינגל השני, "We Pray", יצא לאור ב-23 באוגוסט, בהשתתפות ליטל סימז, בורנה בוי, אליאנה וטיני.<ref></ref><ref></ref>

==רשימת רצועות==

הערות;
* מהדורת אפל מיוזיק של האלבום כוללת בנוסף סרטון שכותרתו A Film for the Future.
* מהדורת Notebook של האלבום כוללת בנוסף תזכיר קולי לכל שיר, המראה את התפתחותו במהלך תהליך הכתיבה.
* למעט "Feels Like I'm Falling in Love" ו-"Alien Hits / Alien Radio", כל הרצועות מסוגננות באותיות גדולות, אם כי האות "i" נשארת באותיות קטנות.
* "Feels Like I'm Falling in Love" מסוגנן באותיות קטנות, ללא רווחים ביניהן.
* "Alien Hits / Alien Radio" מסוגנן כ-"15px".
* "IAAM" הוא קיצור של "I Am a Mountain".

קרדיטים לסמפולים;
* "Feels Like I'm Falling in Love" מדגימה את השיר "Funeral Singers", כפי שבוצע על ידי סילבן אסו ונכתב על ידי טים רוטילי.<ref></ref>

==היסטוריית יציאות לאור==
{| class="wikitable sortable"
|+ תאריכי יציאות לאור ופורמטים עבור Moon Music
!אזור
!תאריך יציאה
!פורמט (ים)
!גרסה
!חברת תקליטים
!מקור
|-
!rowspan="2" |כלל העולם
|rowspan="2" |4 באוקטובר 2024
|rowspan="2" |הורדת מוזיקה • שירות הזרמת מוזיקה • תקליטור • 5×תקליט
|סטנדרטית
|rowspan="2" |פרלופון • אטלנטיק
|rowspan="2" |<ref name="ASWAD" />
|-
|Notebook
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי קולדפליי
קטגוריה:אלבומים באנגלית
קטגוריה:אלבומי המשך
אוקני

האוּקֶנִי (בלטינית: Ucennii, Ucenni או Iconii) היו שבט גאלי ששכן בעמק רומאנש , בהרי האלפים, בדרום מזרח צרפת של ימינו, בתקופת הברזל.

== שם ==
הם מוזכרים כאוקני (uceni, ucermi גם) על ידי פליניוס הזקן (המאה ה-1 לספירה) ועל ההטרופאום אלפיום כאחד מהשבטים האלפינים.<ref name="Pliny">Pliny. Naturalis Historia, 3:20; Corpus Inscriptionum Latinarum 5:7817.</ref> שמם שם מצוין כ-אוקנוס (גם ,) על ידי ההיסטוריון הרומי לוקיוס אנאוס פלורוס.<ref>Florus. Epitome, 2:22:4.</ref><ref name="Falileyev">, s.v. Ucennii.</ref> הצורה (Ἰκόνιοι) שניתנה על ידי סטראבון (תחילת המאה ה-1 לספירה) היא ככל הנראה גרסה של השם האתני.<ref name="Falileyev" />

משמעות השם נותרה מעורפלת, אם כי ככל הנראה מדובר במקור קלטי. ניתן להשוות את זה עם המילה העליונה אוקנה בגלטיה.

== גאוגרפיה ==
שבט האוקני חיו כאמור בעמק רומאנש, באזור אוזאן. הטריטוריה שלהם הייתה ממוקמת דרומית לגראיוקלי, מערבית לבלאקי, סגובי ובריגיאני, צפונית ל-Tricorii, ומערבית לוורטמוקורי (Vertamocorii (Narbonensis)) ולאלוברוגים.<ref>, Map 17: Lugdunum.</ref>

ישובים ידועים בקטוריסיום (Le Bourg-d'Oisans),Mont-de-Lan, ו-Durotincum (ליד La Grave ו-Villar-d'Arêne).

== היסטוריה ==

הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 16–15 לפני הספירה, וששמו נחקק על הטרופאום אלפיום. (הוא מזכרת ניצחון רומי (tropaeum) לחגיגת ניצחונו המכריע של הקיסר אוגוסטוס על השבטים שאכלסו את האלפים)<ref name="Pliny2">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

== לקריאה נוספת ==

<div class="mw-content-ltr">
*
*
</div>
== ביבליוגרפיה ==
<div class="mw-content-ltr">
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
תאופרסט רנודו

תֶאוֹפְרַסְט רְנוֹדוֹ (בצרפתית: Théophraste Renaudot; ) היה רופא, פילנתרופ ועיתונאי צרפתי.

רנודו נולד ב, למד וקיבל תואר דוקטור ברפואה מ בשנת 1606. הוא חזר ללודן שם פגש את הקרדינל רישלייה ו. בתחילת המאה ה-17, התחזק מעמדו של רישלייה ובשנת 1612 הוא זימן את רנודו לפריז, בין היתר בגלל המוניטין הרפואי שלו, אבל יותר בגלל הפילנתרופיה שלו. רנודו, שנולד כפרוטסטנטי, הומר לקתוליות. הוא הפך לרופא ויועץ של לואי השלושה עשר, מלך צרפת.

כחלק מתפקידיו, התבקש רנודו לארגן תוכנית לסיוע לציבור. אולם קשיים רבים נקלעו לדרכו, ולכן הוא חזר עד 1624 לפואטו, שם רישלייה הפך אותו ל"סגן ההגמון הכללי של העניים". בשנת 1630 בפריז רנודו פתח את bureau d'adresse et de rencontre (לשכת תעסוקה) שבה מעסיקים ועובדים פוטנציאליים יכלו למצוא זה את זה. בתמיכתו של רישלייה, הוא הקים את העיתון השבועי הראשון בצרפת, "", בשנת 1631. החל משנת 1633, הוא ארגן כנסים ציבוריים שבועיים בנושאים מעניינים ופרסם את סיכומי הכנסים. הכנסים הופסקו ב-1642, כאשר רישלייה מת. כ-240 מסיכומי הכנסים תורגמו לאנגלית ופורסמו בלונדון בשנים 1664 ו-1665.

רנודו פתח את mont-de-piété, בית העבוט הראשון בפריז, בשנת 1637. מונה ל"משגיח כללי של העניים" על ידי רישלייה, הוא יזם מערכת של ייעוץ רפואי חינם עבור העניים (1640). בשנת 1642 הוא פרסם מדריך לאבחון עצמי, המסה הראשונה על אבחון בצרפת. מאוחר יותר הוא הקים בית מרקחת חינמי למרות התנגדות הרופאים בפריז. הרופאים סירבו לקבל את התרופות החדשות שהוצעו על ידי "כופר זה", והגבילו את עצמם למרשמים הישנים של הקזת דם ו.

לאחר מותם של פטרוניו, רישלייה ולואי השלושה עשר, רנודו איבד את רישיונו לעסוק ברפואה בפריז, עקב התנגדותם של ורופאים אחרים מהאקדמיה. ה"פרלמנט" הורה לו להחזיר את רישיונו להקמת לשכתו ובית העבוט שלו. הקרדינל מאזארן מינה את רנודו להיסטוריוגרף מלכותי (Historiographus Regius) עבור המלך החדש, לואי הארבעה עשר בשנת 1646, ובתי הדפוס שלו הועברו באותה תקופה ל.

רנודו נפטר בפריז, בשנת 1653. בניו אייזק ואזב, אשר זכו לתוארי דוקטור לאחר עיכוב מסוים, המשיכו בעבודת אביהם והמשיכו לקדם את השימושים המתאימים בתרופות. נכדו, אזב רנודו, כתב כעיתונאי בעיתון אותו יסד סבו, והתפרסם כתאולוג ומזרחן.

בספרו "Adland: A Global History of Advertising", כינה אותו "העיתונאי הצרפתי הראשון" ו"הממציא של מודעת השידוכים".

==לקריאה נוספת==
<div style="direction: ltr;">
* Kathleen Anne Wellman: Making Science Social: The Conferences of Theophraste Renaudot, 1633–1642 (Oklahoma Project for Discourse and Theory. Series for Science and Culture, Band 6)
* Lula M. Richardson: The “Conferences” of Theophraste Renaudot: An Episode in the Querelle des Anciens et des Modernes. In: Modern Language Notes. Band 48, No. 5 (Mai 1933), S. 312–316
* Solomon, Howard M. (1972) - Public Welfare, science, and propaganda in seventeenth-century France; the innovations of Théophraste Renaudot. Princeton, NJ: Princeton University Press. . See also: [https://www.jstor.org/stable/j.ctt13x1bj4 JSTOR]
</div>

==קישורים חיצוניים==

<div style="direction: ltr;">
* [https://en.wikisource.org/wiki/Catholic_Encyclopedia_(1913)/Théophraste_Renaudot Théophraste Renaudot], Catholic Encyclopedia (1913)
</div>

==הערות שוליים==

קטגוריה:פריז: אישים
קטגוריה:עיתונאים צרפתים
קטגוריה:נוצרים רומים-קתולים צרפתים
קטגוריה:ילידי 1586
קטגוריה:נפטרים ב-1653
החטיבה החרדית

החטיבה החרדית היא חטיבה צה"לית העומדת לקום במהלך שנת 2024 ונועדה עבור בני הציבור החרדי. החטיבה צפויה לכלול כ-3,000 לוחמים. החטיבה הוקמה על רקע פרוץ מלחמת חרבות ברזל ועל רקע פסיקת בג"ץ בנוגע לגיוס בני הישיבות והליך חקיקת חוק הגיוס.

== אופי החטיבה ==
ביוני 2024 פורסם כי הרמטכ"ל אישר את התוכנית להקמת החטיבה החרדית בצה"ל שתכלול 3,000 לוחמים. החטיבה תכלול שלושה גדודים של חיילים חרדים, שניים מהם גדודי חי"ר סדירים הכוללים שירות מלא, ועוד גדוד מילואים חרדי (שלב ב) בהכשרת רובאי 05 שישודרג ל-07.

הכשרת לוחמי המילואים החרדים תארך כשלושה חודשים, ותהיה ברמת רובאי 05. לאחר מכן הם ישוחררו ויזומנו על פי צורכי הצבא.

סגל הפיקוד של החטיבה הונחה על ידי האלוף דוד זיני, מפקד פיקוד ההכשרות והאימונים, ש"מפקדים מהציבור הדתי-לאומי יצטרכו ללמוד לא להביא את הערכים של הרב קוק לחטיבה, ולא להתנצח בהשקפה עם הבחורים החרדים". עוד קבע כי סגל הפיקוד יורכב מ"חרדים עם טלפונים כשרים". הרב אייל קרים, הרב הראשי לצה"ל, אמר בכנס ההכנה לקראת הקמת החטיבה כי "בכל הנושאים הדורשים מעבר בבסיסים שיש בהם בנות, נתייעץ עם ההנהגה החרדית".<ref></ref>

=== יוזמי התוכנית ===
את התוכנית הובילו ראש אכ"א האלוף יניב עשור ומפקד פיקוד ההכשרות והאימונים ומפקד הגיס המטכ"לי האלוף דוד זיני, לצד רבנים מהציבור החרדי. הוסכם כי החטיבה לא תכלול נשים, וגם לא דתיים לאומיים, כמו כן תהיה לה ועדת קבלה מיוחדת שתוודא שאכן החיילים הם חרדים, וכל המפקדים יהיו דתיים.<ref></ref><ref></ref><ref></ref>

להקמת החטיבה חברו מס' גורמים במגזר החרדים המנוסים בתחום וביניהם הרב דוד לייבל, רבני עמותת נצח יהודה שייסדו את המסלולים החרדים בצה"ל ואנשי חינוך נוספים. כחלק מהתהליך ההקמה פורסם כי האלוף דוד זיני נפגש עם הרב אשר וייס פוסק חרדי מקובל ורבני עמותת נצח יהודה לדון בנושא החטיבה.<ref></ref>

במהלך פגישה עם הרב דוד לייבל לצורכי הקמת החטיבה החרדית, הותקפו האלוף זיני, וראש חטיבת תכנון ומנהל כח האדם תא"ל שי טייב על ידי עשרות חרדים קיצוניים שהקיפו את רכבם, זרקו לעברם חפצים ובקבוקים וקראו קריאות נאצה. שר הפנים משה ארבל וחברי כנסת נוספים גינו את התוקפים.<ref></ref><ref></ref>

=== תחילת פעילות החטיבה ===
ב-18 ביולי 2024 אישר שר הביטחון יואב גלנט את המלצת צה"ל להוצאת צווים ראשונים לבני המגזר החרדי החל מיום ראשון, שלושה ימים לאחר מכן, כאשר שליחת הצווים תתבצע בשלוש פעימות שבכל אחת מהן יישלחו כ-1,000 צווים ראשונים לבני 18–26 מהציבור החרדי.<ref></ref>

== ראו גם ==

* תחל'ס

== קישורים חיצוניים ==
* 

קטגוריה:חטיבות צה"ל

== הערות שוליים ==
טרפל סופוט

טרפל סופוט (בפולנית: Trefl Sopot) היא קבוצת כדורסל פולנית מסופוט המשחקת בליגת העל הפולנית בכדורסל והיורוקאפ. הקבוצה נוסדה כמחליפתו של מועדון פרוקום סופוט, שעזב את העיר לגדיניה ב-2009 ושינה את שמו לארקה גדיניה.

== היסטוריה ==
המועדון נוסד ב-2009 לאחר שקבוצת פרוקום סופוט עברה לגדיניה. בעונתה הראשונה הגיעה הקבוצה למקום הרביעי בליגת העל הפולנית בכדורסל וכעבור עונה כבר השתתפה ביורוצ'לנג', אם כי הודחה בשלב המוקדמות. ב-2012 ו-2013 זכתה סופוט בגביע הפולני ובסופר קאפ, ובעונת 2011/12 הגיעה לגמר הפלייאוף מול קודמתה אסקו גדיניה, לה הפסידה 3–4 בסדרת הטוב מ-7. בעונת השתתפה הקבוצה ביורוקאפ, אך הודחה בשלב הבתים.

מאז נכנסה הקבוצה לעשור של בינוניות, כשלא העפילה לגמר הליגה או הגביע במשך תשע שנים רצופות. בעונת השתתפה סופוט ביורופקאפ והעפילה עד לשלב הבתים השני. ב-2023 זכתה הקבוצה בגביע הפולני בפעם השלישית בתולדותיה לאחר ניצחון 91–80 על סטארט לובלין. בנוסף השתתפה הקבוצה ב אך הודחה בשלב הבתים.

בעונת 2023/24 זכתה הקבוצה באליפות פולין לאחר שגברה בסדרת הגמר 4–3 על קינג שצ'צ'ין, על אף שכבר הייתה בפיגור 1–3.

== תארים ==
;ליגת העל הפולנית בכדורסל
*זכייה (1): 2023/24
**סגנות (1): 2011/12

;הגביע הפולני בכדורסל
*זכייה (3): 2012, 2013, 2023

;הסופר קאפ הפולני בכדורסל
*זכייה (2): 2012, 2013
**סגנות (1): 2023

== עונה אחר עונה ==
הקבוצה לפני משחק מול ספויניה סטארגרד, 2018
{| class=wikitable style=text-align:center
!עונה
!רמה
!ליגה
!מקום
!גביע
!colspan=2|תחרויות אירופיות
|-
|2009/10
|1
|PLK
|4
|
|-
|2010/11
|1
|PLK
|bgcolor=#c96|3
|
|יורוצ'לנג'
|מוקדמות
|-
|2011/12
|1
|PLK
|bgcolor=silver|2
|bgcolor=gold|זכייה
|-
|2012/13
|1
|PLK
|5
|bgcolor=gold|זכייה
|יורוקאפ
|שלב הבתים
|-
|2013/14
|1
|PLK
|bgcolor=#c96|3
|
|-
|2014/15
|1
|PLK
|8
|
|-
|2015/16
|1
|PLK
|15
|
|-
|2016/17
|1
|PLK
|9
|
|-
|2017/18
|1
|PLK
|10
|
|-
|2018/19
|1
|PLK
|15
|
|-
|2019/20
|1
|PLK
|6
|רבע גמר
|-
|2020/21
|1
|PLK
|5
|חצי גמר
|-
|2021/22
|1
|PLK
|10
|
|יורופקאפ
|שלב הבתים השני
|-
|2022/23
|1
|PLK
|8
|bgcolor=gold|זכייה
|הליגה הצפון אירופית
|שלב הבתים
|-
|2023/24
|1
|PLK
|bgcolor=gold|זכייה
|חצי גמר
|}

== שחקנים ==
* וונטיגו קאמינגס
* סטיב זאק
* ניקולה רדיצ'ביץ'

== קישורים חיצוניים ==

*[https://www.ironinz.com/news?NewsId=13373 הכר את היריבה - טרפל סופוט], באתר עירוני נס ציונה, 1 בדצמבר 2022

== הערות שוליים ==

קטגוריה:קבוצות כדורסל פולניות
קטגוריה:סופוט (פולין)
עונת 2024/2025 ביורוקאפ

עונת ביורוקאפ תהיה העונה ה-23 של המפעל השני בחשיבותו של תחרות אירופית לקבוצות כדורסל השנייה לאחר היורוליג. העונה נפתחה בספטמבר 2024 ותסתיים בסדרת הגמר בחודש מאי 2025.

== מתכונת התחרות ==
בטורניר השתתפו 20 קבוצות. הקבוצות חולקו לשני בתים של 10 קבוצות בכל בית, כשכל קבוצה שיחקה פעמיים (בית חוץ) מול שאר קבוצות הבית. 2 הראשונות מכל בית העפילו אוטומטית לרבע הגמר, 4 הנוספות מכל בית התחרו על המקום ברבע הגמר במשחק נוקאאוט בהצלבה מול קבוצה מהבית השני (מקום 3 נגד 6, מקום 4 נגד 5). ה-4 שהעפילו הצטרפו ל-4 שכבר העפילו אוטומטית, והתחרו ברבע גמר גם הוא בשיטת משחק אחד. חצי הגמר והגמר ישוחקו בשיטת סדרות הטובה מ-3 משחקים.

== המשתתפות בתחרות ==
{| class="wikitable"
! colspan="4" |שלב הבתים
|-
| בודוצ'נוסט פודגוריצה
| רייר ונציה
| גראן קנריה
| אריס סלוניקי
|-
| צדביטה אולימפיה
| אקילה באסקט טרנטו
| חובנטוד בדאלונה
| הפועל תל אביב
|-
| JL בורק
| לייטקבליס
| בשיקטש
| הפועל ירושלים
|-
| רטיופארם אולם
| וולבס
| טורק טלקום
| טרפל סופוט
|-
| המבורג טאוורס
| ולנסיה
| בחצ'שהיר קולג'י
| קלוז'-נאפוקה
|}

== שלב הבתים ==

=== בית א' ===
{| class="wikitable" style="text-align:right"
! width="15" |
! width="210" |קבוצה
! width="20" |משחקים
! width="20" |ניצחונות
! width="20" |הפסדים
! width="20" |סלי זכות
! width="20" |סלי חובה
! width="20" |הפרש
! width="20" |הערות
|- style="background: #ccffcc;"
|1.
| הפועל תל אביב
|0
|0
|0
|0
|0
|0
| rowspan="2" |
|- style="background: #ccffcc;"
|2.
| גראן קנריה
|0
|0
|0
|0
|0
|0
|- style="background: #bbf3ff;"
|3.
| חובנטוד בדאלונה
|0
|0
|0
|0
|0
|0
| rowspan="4" |
|- style="background: #bbf3ff;"
|4.
| רטיופארם אולם
|0
|0
|0
|0
|0
|0
|- style="background: #bbf3ff;"
|5.
| בודוצ'נוסט פודגוריצה
|0
|0
|0
|0
|0
|0
|- style="background: #bbf3ff;"
|6.
| בשיקטש
|0
|0
|0
|0
|0
|0
|-
|7.
| בחצ'שהיר קולג'י
|0
|0
|0
|0
|0
|0
| rowspan="4" |
|-
|8.
| וולבס
|0
|0
|0
|0
|0
|0
|-
|9.
| אקילה באסקט טרנטו
|0
|0
|0
|0
|0
|0
|-
|10.
| טרפל סופוט
|0
|0
|0
|0
|0
|0
|}

=== בית ב' ===
{| class="wikitable" style="text-align:right"
! width="15" |
! width="210" |קבוצה
! width="20" |משחקים
! width="20" |ניצחונות
! width="20" |הפסדים
! width="20" |סלי זכות
! width="20" |סלי חובה
! width="20" |הפרש
! width="20" |הערות
|- style="background: #ccffcc;"
|1.
| ולנסיה
|0
|0
|0
|0
|0
|0
| rowspan="2" |
|- style="background: #ccffcc;"
|2.
| הפועל ירושלים
|0
|0
|0
|0
|0
|0
|- style="background: #bbf3ff;"
|3.
| JL בורק
|0
|0
|0
|0
|0
|0
| rowspan="4" |
|- style="background: #bbf3ff;"
|4.
| טורק טלקום
|0
|0
|0
|0
|0
|0
|- style="background: #bbf3ff;"
|5.
| רייר ונציה
|0
|0
|0
|0
|0
|0
|- style="background: #bbf3ff;"
|6.
| אריס סלוניקי
|0
|0
|0
|0
|0
|0
|-
|7.
| לייטקבליס
|0
|0
|0
|0
|0
|0
| rowspan="4" |
|-
|8.
| צדביטה אולימפיה
|0
|0
|0
|0
|0
|0
|-
|9.
| המבורג טאוורס
|0
|0
|0
|0
|0
|0
|-
|10.
| קלוז'-נאפוקה
|0
|0
|0
|0
|0
|0
|}

== שלבי הגמר ==

=== שמינית הגמר ===

=== רבע גמר, חצי הגמר, והגמר ===

== הערות שוליים ==

קטגוריה:תחרויות כדורסל ב-2024
קטגוריה:תחרויות כדורסל ב-2025
קטגוריה:עונות בגביע יורוקאפ כדורסל
Freelove

"Freelove" הוא שיר בביצוע ההרכב האלקטרוני האנגלי "דפש מוד", שהתפרסם ב־5 בנובמבר 2001 כסינגל השלישי מתוך אלבום האולפן העשירי של הלהקה, Exciter (2001). גרסת הסינגל שונה מגרסת האלבום. את גרסת הסינגל הפיק המפיק הבריטי Flood , והיא קצרה יותר מגרסת האלבום וכוללת תוספת תופים. צד ב' של הסינגל הוא קטע כלי בשם "Zenstation". גרסת ה־DVD של "Freelove" היא גרסת ה־DVD הראשונה שפרסם ההרכב. היא כוללת סרטון של ביצוע השיר בהופעה שנערכה בפילדלפיה ב־2001, הקלטות אודיו של שירים אחרים מההופעה, וארבעה סרטוני בונוס באורך 30 שניות של הלהקה, בבימוי אנטון קורביין.

השיר הצליח גם בישראל והגיע למקום החמישי במצעד הפזמונים הבין־לאומי השנתי (2002) של גלגלצ.

== וידאו קליפ ==
הווידאו קליפ לשיר צולם ביולי 2001 בניו אורלינס בעת סיבוב הופעות של הלהקה בארצות הברית. הבמאי האוסטרלי ג'ון הילקוט ביים את הקליפ. בקליפ נראים חברי הלהקה על רכב שגורר קרון תהלוכה בתוך שכונת עוני. תושבי השכונה מצטרפים לתהלוכה ורוקדים. בסוף הקליפ התהלוכה וכל משתתפיה נעלמים למעט שני בני אדם שמתנשקים.

הקליפ התפרסם רק ב־2016 עם יציאתו לאור של המארז Video Singles Collection , שכלל את כל הקליפים לסינגלים שצילמה הלהקה החל מ־1981 ועד 2013.

== רשימת השמעה ==
מרטין לי גור כתב והלחין את כל השירים.
* סינגל תקליטור בבריטניה
# "Freelove" (Flood mix)
# "Zenstation"
# "Zenstation" (רמיקס מאת אטום )
* סינגל תקליטור מהדורה מוגבלת בבריטניה
# "Freelove" (גרסת ברטרנד בורגלט )
# "Freelove" (Schlammpeitziger "Little Rocking Suction Pump Version")
# "Freelove" (רמיקס מאת DJ Muggs )
* סינגל 12 אינץ' בבריטניה
:A1. "Freelove" (Console remix)
:A2. "Freelove" (Schlammpeitziger "Little Rocking Suction Pump Version")
:A3. "Zenstation" (Atom's Stereonerd remix)
:B1. "Freelove" (Bertrand Burgalat version)
:B2. "Freelove" (DJ Muggs remix)
* סינגל DVD בבריטניה ובארצות הברית
# "Freelove" (סרטון מהופעה חיה)
# ארבעה סרטונים קצרים
# "Breathe" (אודיו מהופעה חיה)
# "The Dead of the Night" (אודיו מהופעה חיה)
* סינגל תקליטור מקסי בארצות הברית
# "Freelove" (Flood mix) – 3:59
# "Freelove" (DJ Muggs remix) – 4:24
# "Zenstation" – 6:24
# "Freelove" (Bertrand Burgalat version) – 5:27
# "Freelove" (Schlammpeitziger "Little Rocking Suction Pump Version") – 6:50
# "Zenstation" (Atom's Stereonerd remix) – 5:35

== מיקומי שיא ==
=== מצעדים שבועיים ===

=== מצעדי סוף שנה ===

== קישורים חיצוניים ==

* [https://mshironet.mako.co.il/artist?type=lyrics&lang=2&prfid=21709&wrkid=71492 מילות השיר "Freelove"], באתר שירונט
* [https://youtu.be/LaW5EVp_EFI?si=kikHgNZ68iZt83D- השיר "Freelove", גרסת האלבום], באתר יוטיוב

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירים באנגלית
קטגוריה:סינגלים שהגיעו למקום הראשון במצעד שירי הדאנס קלאב
בית החולים אסותא באר שבע

בית החולים אסותא באר שבע הוא בית חולים בבעלות אסותא מרכזים רפואיים השייכת למכבי שירותי בריאות והוא בית החולים הפרטי הגדול בדרום. זהו הסניף הדרומי ביותר של הרשת. בית החולים נמצא ב"מגדל 7" בשדרות יצחק רגר.

==היסטוריה==
בית החולים אסותא באר שבע הוקם בשנת 1988. בראשיתו הייתה בו מרפאה כירורגית קטנה בלבד בה בוצעו פעולות ניתוחיות קטנות ובינוניות.
מבנה בית החולים הנוכחי שוכן בחלקים מ"מגדל 7" על שטח של כ-5,000 מ"ר וכלל 3 חדרי ניתוח וחדר פעולות אחד. בנוסף היו בו שתי מחלקות אשפוז, אחת מהן לאשפוז יום.
בבית החולים מבוצעים מדי שנה כ-12,000 ניתוחים לכ-150,000 מטופלים ופועלים בו כ-140 רופאים מנתחים מומחים.

===מבנה חדש===

בית החולים צפוי לעבור למבנה חדש ברחוב חיים יחיל בסמוך לתחנת הרכבת המרכזית בעיר שבנייתו החלה בשנת 2021.

שטח המבנה החדש עומד על כ-17,000 מ"ר, כולל 7 קומות עיליות וקומה תת-קרקעית לחניון ושירותים לוגיסטיים. 

באגף הכירורגי נבנו ארבעה חדרי ניתוח ולצידם מחלקות התאוששות, אשפוז ושירותים תומכים כמו מעבדה רפואית ובנק דם. המרכז יכלול שירותי רפואה במגוון תחומים בהם מכון הלב, מכון גסטרואנטרולוגיה, עיניים, פוטותרפיה, מעבדת שינה, טיפול בכאב, גינקולוגיה ומי שפיר כולל ועדה לאישור הפסקת היריון ומרפאה לטיפול בהשמנת יתר. במרכז יטופלו מרבית תחומי הכירורגיה האשפוזית למעט נוירוכירורגיה וניתוחי לב.

אגף ההדמיה יכלול מכוני דימות אולטרה סאונד, MRI, מכשיר CT, ממוגרפיה, רפואה גרעינית ובדיקת צפיפות עצם.

בדומה לבית החולים סורוקה, המבנה תוכנן לעמידות בפני מתקפת טילים.

==קישורים חיצוניים==
* [https://www.assuta.co.il/hospitals/about_assuta_beersheva/ בית החולים אסותא באר שבע]
* [https://hevra.org.il/בית-חולים-אסותא-באר-שבע/ בית חולים אסותא באר שבע], באתר "בתי חולים בישראל"

==הערות שוליים==

קטגוריה:באר שבע: בתי חולים
קטגוריה:מכבי שירותי בריאות
קטגוריה:אסותא מרכזים רפואיים
ג'וניור אלדסטול

ג'וניור אלדסטול (במלאית: Junior Eldstål; נולד ב-16 בספטמבר 1991) הוא כדורגלן מלזי המשחק בעמדת הבלם בג'והור דארול טעזים.

==קריירת מועדונים==
אלדסטול נולד בקוטה קינבאלו שבסבה, מלזיה לאם מקומית ואב שוודי ובגיל שנתיים עבר עם משפחתו לסטוקהולם ובגיל 8 לאנגליה. הוא התחיל לשחק כדורגל בקבוצת הילדים של אלדרשוט ובגיל 17 הצטרף לרדינג. בגיל 19 נרשם ללימודים חינוך גופני במללכת הארטפורי ובמקביל שיחק בקבוצת הכדורגל של המכללה. כעבור שנה החל לשחק במקביל בסלימברידג'.

באפריל חתם בסראוואק מליגת העל המלזית. ב-17 באפריל ערך את הופעת הבכורה שלו בקבוצה בהפסד 2-0 לקלנטן במסגרת גביע ה-FA המלזי. בסיום העונה הוא סייע לקבוצה לזכות באליפות ראשונה מזה 16 שנים. ב-14 בספטמבר נפצע בגב ונעדר לחודשיים.

ב-11 בנובמבר 2014 חתם בג'והור דרול טעזים. ב-14 במרץ 2015 הבקיע את שער הבכורה שלו בקבוצה בתיקו 1-1 נגד סימה דארבי. אלדסטול זכה בג'והור ב-3 אליפויות, 3 סופר קאפ, גביע אחד, גביע הליגה אחד ופעם אחת בגביע ה-AFC. ב-29 באוקטובר 2018 הודיע על עזיבת המועדון.

בתחילת שנת חזר לאנגליה וחתם במטרופוליטן פוליס. ב-5 במרץ 2019 ערך את הופעת הבכורה שלו בקבוצה בניצחון 2-1 נגד קינגס לנגלי.

בשנת חתם בצ'ון בורי. ב-3 בפברואר 2021 ערך את הופעת הבכורה שלו בקבוצה בניצחון 0-3 נגד סופן בורי במסגרת הגביע התאילנדי.

ב-7 ביולי 2022 חזר לקדנציה שנייה בג'והור דרול טעזים ושיחק בקבוצת המילואים שלה.

ב-5 בינואר 2023 חזר לתאילנד וחתם בפרצ'ואפ.

ב-20 ביולי 2023 חתם בדווה יונייטד מליגת העל האינדונזית.

==קריירה בינלאומית==
ב-11 ביולי 2013 אלדסטול זומן לראשונה לסגל נבחרת מלזיה לקראת משחק ידידות לא רשמיים נגד צ'ון בורי, צ'לסי וברצלונה. בהמשך השנה הוא שיחק בנבחרת הצעירה של מלזיה.

ב-27 באפריל 2014 ערך את הופעת הבכורה הרשמית שלו בנבחרת בתיקו 0-0 נגד . השתתף עם הנבחרת בגביע אסיה בכדורגל 2023.

==תארים==
; סראוואק
*ליגת העל המלזית: 

; ג'והור דארול טעזים
*ליגת העל המלזית: , , 
*פיאלה סומבאנגסיה: , , 
*גביע ה-FA המלזי: 
*הגביע המלזי: 
*גביע AFC: 

; ג'והור דארול טעזים
*ליגת העל המלזית: 

==קישורים חיצוניים==

קטגוריה:כדורגלנים שוודים
קטגוריה:כדורגלנים מלזים
קטגוריה:בלמי כדורגל שוודים
קטגוריה:כדורגלני נבחרת מלזיה
קטגוריה:כדורגלני גביע אסיה 2023
קטגוריה:ספורטאים זרים באנגליה
קטגוריה:ספורטאים זרים בתאילנד
קטגוריה:ספורטאים זרים באינדונזיה
קטגוריה:ספורטאים שוודים באנגליה
קטגוריה:שוודים שנולדו ב-1991